Sierra Menera

:*Iste articlo ye sobre una *'aliniación montanyosa**. Ta o lugar d'o municipio de Uellos Negros se veiga [[Sierra Menera (Uellos Negros)|Sierra Menera]]''.


La **Sierra Menera*' ye una aliniación montanyosa de bels 30&nbsp;km que fa part la [[branca castellana]] de lo [[Sistema Iberico]]. La suya tuca mes alta ye lo [[Pueyo de Sant Chinés]] con 1,603 m d'altaria; un atra important [[Altaria (magnitut fisica)|altaria]] ye [[Mollón Alto (sierra Menera)|Mollón Alto]] con 1,591 m. Sierra Menera fa part de la unidat morfoestructural dita "[[Serranía d'Albarracín]]" chunto con la [[Sierra d'Albarracín (cheografía fisica)|Sierra d'Albarracín]] *sensu stricto* y los [[Monts Universals (muelas)|Monts Universals]].

Administrativament la Sierra Menera perteneixe a la [[Sierra d'Albarracín]], a la [[Comunidat de Teruel]] y a [[Xiloca (comarca)|Xiloca]] en la versant oriental [[Aragón|aragonesa]] y a la [[sinyoría de Molina-Alto Tajo]] en la versant occidental [[Castiella-La Mancha]]. En cualques [[cerro]]s bi ha [[aerochenerador]]s.

La dirección predominant de la sierra ye NNW - SSE. No ye tan alta u conspicua como atras sierras de lo Sistema Iberico. Dende lo punto de vista hidrografico la Sierra Menera desparte las versants mediterrania y atlantica. Los chicoz cursos d'augua de la part occidental se recullen en lo [[río Tacho]], los de la part oriental en cualques casos son [[rambla]]s y se recullen en lo [[río Xiloca]], y beluns de la part septentrional se recullen en la [[Laguna de Gallocanta]].

Lo puesto conoixiu como *Mirador de la Marajosa*, con un caixigar de *Quercus pyrenaica* ofreixe una ampla anvista de lo paisache de la redolada.

== Historia ==
L'arqueolochía documenta nuclios de población en Sierra Menera relacionaus con la metalurchia de lo fierro ya en lo periodo [[cultura celtiberica|celtiberico]] pero que no rechistran las fuents escritas romanas contemporanias.

En lo periodo [[Al-Andalus|andalusí]] bi habió extraccions de fierro y puestos habitaus chunto a las menas. Tamién bi heba [[alquería]]s y [[torre]]s ligadas a los treballos metalurchicos que podeban estar fortificadas, encara que las fortificacions serían chicas y yeran a sobén torres-refuchio. Se considera que la [[Torre Gabasa]] y lo [[Castiello de Uellos Negros]] son mes antigas que Saletas y [[La Torreta (Sierra Menera)|La Torreta]] de [[Peracens]]. Tamién bi heba poblacions situadas en las grans altarias y por lo menos un *hisn* documentau en [[Rodenas]] por [[Al-Idrisí]].

Beluns de los nuclios de población actuals se pueden documentar en tiempos de la [[Reconquiesta]] y la [[repoblación medieval en Aragón|repoblación medieval]]. En las zagueras decadas de lo sieglo XII bi habió una arribada de colonos cristianos que dioron prou estabilidat demografica a los nuclios de población que habitoron, y permitioron la formación d'un rete d'aldeyas que ya se documenta a primers de lo sieglo XIII en la versant aragonesa en textos relacionaus con los repartos de las racions que s'adchudicaban a las ilesias de [[Daroca]] y [[Teruel]]. Las torres-refuchio chicas de lo periodo andalusí (*quba*) prenioron la denominación romanz de *torre* en las luengas de los repobladors y s'orichinoron nuevos toponimos basaus en *torre* u la forma apocopada *tor* en Sierra Menera y la suya redolada: [[La Torreta (Sierra Menera)|La Torreta]], [[Torre d'el Buco]], [[Torrillo]], [[Torralba de los Sisons|Torralba]], [[Torreciella (Xiloca)|Torreciella]], [[Torre los Negros]], [[Torre la Cárcel]] y [[Torremocha de Xiloca|Torremocha]] en Aragón y [[Torredelpalo]], [[Torremochuela]], [[Torrecuadrada de Molina]], [[Tortuera]], [[Tordellego]], [[Tordesilos]] en la [[provincia de Guadalachara]].

Cuan avanzó la [[reconquiesta]] dica lo [[Reino de Valencia]] Sierra Menera se convertió en muga entre lo [[Reino d'Aragón]], [[Reino de Castiella]] y la [[sinyoría d'Albarracín]]. En este territorio de dificil control bi habió [[almogávars|almugávars]] que saqueyaban localidaz tanto en Aragón como en Castiella y que obligoron a las autoridaz a intervenir en diferents ocasions.

En [[1903]] la *Compañía Minera de Sierra Menera S. A.* ubrió una linia de ferrocarril de 200&nbsp;km con la fin de levar lo mineral de fierro ([[hematites]]) de [[Uellos Negros]] ta lo puerto de [[Murviedro]]. En ixos tiempos estió la linia privada de ferrocarril mes luenga d'Europa. Una instalación d'[[altos fornos]] tamién perteneixent a esta companyía tamién se troba en [[Murviedro]], a on bi ha una planta de [[peletización]].

L'actividat menera prolongada a traviés de los sieglos ha causau [[impacto ambiental|impactos ambientals]] en Sierra Menera. Bi ha muitas toneladas d'[[enruna]] y [[escoria]] ixemenadas por toda la sierra, que producen [[contaminación]] de lo [[contaminación de lo suelo|suelo]] y de l'[[contaminación de l'augua subterrania|augua subterrania]]. Dende mitat de lo sieglo XX, la [[menería a cielo ubierto]] a gran escala causó una severa [[degradación de la tierra]] en amplas arias.

Las instalacions de procesamiento de [[Murviedro]], *Altos Hornos del Mediterráneo S.A.*, cerroron en l'anyo [[1984]] y la companyía menera de Sierra Menera cayó en [[bancarrota]] en [[1987]], cerrando-se dimpués las menas y las instalacions subsidiarias.

Muita chent en [[Uellos Negros]] quedó en paro dimpués d'aturar-se l'actividat menera de la sierra, y en consecuencia la población baixó dende 3.000 habitants en lo sieglo XX dica 560 en l'anyo [[2010]]. En los tiempos cuan cerroron las menas no bi heba garra regulación oficial que obligás a la companyía menera a reparar lo [[impacto ambiental]] causau por la suya actividat. La lei espanyola de menas vichent en ixos tiempos no incluyiba una provisión mirando-se lo impacto ambiental de l'actividat menera cuan fue promulgada en l'anyo [[1973]].

== Referencias ==


== Bibliografía ==
* [[J. Vilá Valentí]], [[Lluís Solé Sabarís]], [[Manuel Terán]]: *Geografía general de Espanya*. [[Ariel Geografía]]. 1194.
* [[Julio Muñoz Jiménez]], [[Concepción Sanz Herráiz]]: *Guía Física de España. 5 Las Montañas''. Alianza Editorial, 1995.